**TRAJNA POHRANA DIGITALNIH NOVINA : USPOREDBA POSLOVNIH PROCESA**

Tanja Buzina

tbuzina@nsk.hr

Danijela Getliher

dgetliher@nsk.hr

Karolina Holub

kholub@nsk.hr

Sofija Klarin Zadravec

sklarin@nsk.hr

Renata Petrušić

rpetrusic@nsk.hr

Sonja Pigac Ljubi

spigacljubi@nsk.hr

Ingeborg Rudomino

irudomino@nsk.hr

Nacionalna i sveučilišna knjižnica u Zagrebu

Uz arhiviranje digitalnih inačica novina, novinskih portala odnosno portala s vijestima, nacionalne knjižnice započinju pohranu digitalnih tiskarskih matrica bilo da je taj dio poslovanja određen propisima o obveznom primjerku ili je riječ o dobrovoljnoj dostavi u kojoj i nakladnici i knjižnica nalaze zajednički interes. Prije svega je riječ o suvremenom pristupu trajnoj pohrani nacionalne nakladničke proizvodnje koja se, u okolnostima digitalnog nakladništva, proizvodi u digitalnom, a objavljuje u tiskanom i/ili digitalnom obliku. Digitalne tiskarske matrice zaštićene u pouzdanom digitalnom repozitoriju nacionalne knjižnice donose sigurnost njihove održivosti nakladnicima, knjižničnim korisnicima omogućuju korištenje u skladu sa sporazumima s nakladnicima, a knjižnicama omogućuju racionalnije poslovanje  -  tiskane inačice građe u budućnosti neće trebati digitalizirati radi lakšeg pristupa. U radu će se predstaviti elementi poslovnog procesa trajne pohrane digitalnih inačica novina kroz usporedbu projekata i programa nacionalnih knjižnica koje su započele ili provode njihovu pohranu u suradnji s nakladnicima.